शहर में सबसे सस्ती दवाएं मई से पीजीआई फार्मेसी में, 70% डिस्काउंट
अधीर रोहाल | चंडीगढ़ adhir.rohal@dbcorp.in
मईसेपीजीआई में शहर की सबसे सस्ती दवाएं और सर्जिकल सामान मिलने लगेगा। पीजीआई की अपनी फार्मेसी की मदद से सस्ती दवाओं के लिए फार्मेसी शुरू हो जाएगी। इसके बाद पीजीअाई में मरीजों को बाजार से लगभग 70 परसेंट कम रेट पर दवाएं अौर सर्जरी का सामान मिलेगा। इस फार्मेसी को बनाने का काम ट्रॉमा सेंटर में दो महीने पहले शुरू हो चुका है। इसकी राह में वेअर हाउस बनाना सबसे बड़ी मुश्किल बनी हुई थी। अब पीजीआई प्रशासन ने वेअर हाउस ड्रग डी-एडिक्शन सेंटर के पास जगह फाइनल कर दी है। तीन महीने में ये वेअरहाउस बनने के बाद फार्मेसी काम शुरू कर देगी।
}क्यों जरूरत थी वेअरहाउस की...
थोकमें खरीदी जाने वाली दवाओं और सर्जिकल सामान को रखने के लिए जगह नहीं मिल पा रही थी। वेअरहाउस के लिए बड़ी जगह के साथ ऐसी जगह की जरूरत थी, जहां बड़े ट्रक आकर आसानी से सामान उतार सकते। ये जगह अब पीजीआई को मिल गई है। वेअर हाउस की एयर कंडीशनिंग का काम जल्द शुरू किए जा रहे हैं।
एम्स और जवाहर लाल इंस्टीट्यूट ऑफ पोस्ट ग्रेजुएट मेडिकल एजुकेशन पुडुचेरी की तरह अपनी फार्मेसी शुरू करने वाला पीजीआई तीसरा संस्थान होगा। ये फार्मेसी मरीजों को 70% तक डिस्काउंट देगी। पीजीआई फार्मा कंपनियों से सीधे दवाएं और सर्जिकल सामान खरीदेगा। फार्मेसी को बनाने के लिए गठित कमेटी के मेंबर का मानना है कि दवाओं और सर्जिकल सामान के महंगा होने का सबसे बड़ा कारण ही ये है कि फार्मा कंपनियां बहुत कम रेट पर सामान तैयार करती हैं, लेकिन डीलर, डिस्ट्रीब्यूटर और केमिस्ट के मुनाफे की वजह से मरीजों को दवाएं सस्ती नहीं मिलतीं। पीजीआई पहले ही कई फार्मा कंपनियों से सीधे दवाएं और सर्जिकल सामान लेने के लिए संपर्क कर चुका है। अब जितनी देर में वेअर हाउस तैयार होगी, पीजीआई दवाओं और सर्जिकल सामान बनाने वाली कंपनियों से टेंडर कॉल करके सीधी खरीद का प्रोसिजर भी पूरा कर लेगी। फार्मेसी बनाने के लिए एडवांस ट्रॉमा सेंंटर में काम चल रहा है।
hin_Deva awa_Deva hin_Deva hin_Deva hin_Deva hin_Deva